

Branislav Gröhling minister

 Bratislava 8. apríla 2021

 Číslo: 2021/11929:1-A1810

ROZHODNUTIE

Minister školstva, vedy, výskumu a športu podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov rozhoduje takto:

1. S účinnosťou od 12. apríla 2021 v súlade s podmienkami uvedenými v uznesení vlády

Slovenskej republiky č. 160 zo 17. marca 2021 v znení uznesenia vlády Slovenskej republiky č.

169 z 24. marca 2021 a uznesenia vlády Slovenskej republiky č. 176 z 31. marca 2021

* 1. obnovuje školské vyučovanie v

* + 1. materských školách, špeciálnych materských školách a materských školách pri zdravotníckych zariadeniach,

* + 1. základných školách na prvom stupni,

* + 1. základných školách na druhom stupni pre skupiny jedného pedagogického zamestnanca a najviac piatich žiakov, ak podmienky neumožňujú prístup k dištančnému vzdelávaniu,

* + 1. základných školách pri zdravotníckych zariadeniach,

* + 1. špeciálnych základných školách,

* + 1. stredných zdravotníckych školách,

* + 1. stredných školách v posledných ročníkoch,

* + 1. stredných školách okrem posledných ročníkov pre skupiny jedného pedagogického zamestnanca a najviac piatich žiakov, ak podmienky neumožňujú prístup k dištančnému vzdelávaniu,

* + 1. stredných školách pre žiakov so zdravotným znevýhodnením, odborných učilištiach a praktických školách,

* 1. obnovuje individuálne vyučovanie v základných umeleckých školách pre žiakov vo veku žiaka prvého stupňa základnej školy okrem vyučovania predmetov spev a hra na dychový nástroj,
	2. obnovuje prevádzku
		1. školských zariadení výchovného poradenstva a prevencie v rozsahu vykonávania individuálnej odbornej činnosti,
		2. školských klubov detí,
		3. školských internátov pre deti a žiakov škôl uvedených v prvom bode písm. a), e) a i),
		4. školských internátov pre žiakov škôl uvedených v prvom bode písm. f) s tým, že ubytovanie bude zabezpečené pre jedného žiaka v samostatnej izbe,
		5. zariadení školského stravovania pre deti a žiakov škôl uvedených v prvom bode; pre žiakov škôl, ktorí sa naďalej vzdelávajú dištančne, sa umožňuje len výdaj jedál a nápojov.

1. S účinnosťou od 12. apríla 2021 zrušuje rozhodnutie č. 2021/10079:1-A1810 z 5. februára 2021 v znení rozhodnutia č. 2021/10079:2-A1810 2. marca 2021 v znení rozhodnutia č. 2021/10079:3-A1810 z 19. marca 2021 a rozhodnutia č. 2021/10079:4-A1810 z 30. marca 2021, a zároveň
	1. v školách, v ktorých sa školské vyučovanie neobnovuje, zostáva školské vyučovanie mimoriadne prerušené a riaditelia škôl naďalej zabezpečujú dištančné vzdelávanie,
	2. v školských zariadeniach, ktorých prevádzka sa neobnovuje, zostáva prevádzka mimoriadne prerušená; prevádzka špeciálnych výchovných zariadení zostáva zachovaná podľa rozhodnutia zriaďovateľa s ohľadom na výkon rozhodnutia súdu.

1. Ak sa obmedzí alebo preruší prevádzka školy alebo školského zariadenia na základe opatrení príslušných orgánov z dôvodu ochorenia COVID-19 alebo podozrenia na ochorenie COVID-19, považuje sa to za mimoriadne prerušenie školského vyučovania v škole alebo mimoriadne prerušenie prevádzky školského zariadenia; to platí aj ak ide o obmedzenie prevádzky vo vzťahu k jednej triede alebo k viacerým triedam. Riaditelia príslušných škôl zabezpečia pre deti a žiakov dištančné vzdelávanie.

Rozhodnutie č. 2020/15801:1-A1800 z 28. augusta 2020 ostáva týmto rozhodnutím nedotknuté.

Bod 2 rozhodnutia č. 2021/10079:3-A1810 z 19. marca 2021 ostáva týmto rozhodnutím nedotknutý.

Odôvodnenie:

V nadväznosti na uznesenie vlády Slovenskej republiky č. 160 zo 17. marca 2021 v znení uznesenia vlády Slovenskej republiky č. 169 z 24. marca 2021 a uznesenia vlády Slovenskej republiky č. 176 z 31. marca 2021 a vzhľadom na vývoj epidemiologickej situácie sa týmto rozhodnutím obnovuje školské vyučovanie v uvedených školách bez ohľadu na prevádzkové podmienky, a súčasne školské vyučovanie v materských školách a základných školách na prvom stupni sa obnovuje pre všetky deti a žiakov bez ohľadu na to, či ide o deti zamestnancov s nevyhnutným prezenčným výkonom práce.

Z dôvodu ochrany verejného zdravia sa prevádzka školských internátov obnovuje naďalej len v obmedzenom rozsahu a za dodržania prísnych epidemiologických opatrení.

Súčasne sa týmto rozhodnutím ruší rozhodnutie č. 2021/10079:1-A1810 z 5. februára 2021 v znení rozhodnutia č. 2021/10079:2-A1810 2. marca 2021 v znení rozhodnutia č. 2021/10079:3-A1810 z 19. marca 2021 a rozhodnutia č. 2021/10079:4-A1810 z 30. marca 2021, pričom školské vyučovanie v školách, v ktorých sa neobnovuje školské vyučovanie, zostáva naďalej mimoriadne prerušené a pokračuje dištančné vzdelávanie a rovnako zostáva aj mimoriadne prerušená prevádzka školských zariadení, ktorých prevádzka sa neobnovuje.

Branislav Gröhling

minister školstva, vedy, výskumu a športu